<classify> MUHADJIRI Hakizimana ndiye mchezaji bora wa mwaka wa Ligi Kuu ya Azam kwa msimu wa 2017-2018.Mshambuliaji huyo wa APR na timu ya taifa ya Rwanda, Amavubi, mwenye umri wa miaka 24, katika mbio za kuwania tuzo hiyo alimshinda mchezaji mwenzake Djihad Bizimana na mshambuliaji wa AS Kigali, Jean-Claude Ndarusanze katika upigaji kura wa makocha wa timu kubwa, manahodha pamoja na waandishi wa habari 16 waliochaguliwa.Hafla ya msimu huo wa tatu wa tuzo hizo za kila mwaka, ulifanyika wiki iliyopita katika Hoteli ya Kigali ya Marriott. Nawashukuru wachezaji wenzangu, mashabiki na uongozi mzima wa APR, na hiyo tuzo sio kwa ajili yangu, ni yao kwani bila wao mimi nisingeweza kuipata tuzo hii ya heshima.Hii pia itanifanya mimi kufanya kazi kwa bidii..,alisema. Hakizimana amembadili nahodha wa zamani wa Rayon Sports, Mrundi Pierrot Kwizera ambaye alitwaa tuzo hiyo mara mbili tangu ilipoanzishwa, mwaka 2016, na mwaka jana.Kiungo huyo mshambuliaji mwenye umri wa miaka 24, alijiunga na APR Januari 2016 akitokea AS Kigali. Tuzo zingine: Kocha wa Musanze FC, Emmanuel Ruremesha alishinda tuzo ya ukocha bora wa mwaka baada ya kuwashinda kocha Mserbia wa APR, Ljubomir Petrovic na yule wa Mukura, Christian Francis Haringingo.  <topic>: kitaifa 